

Előterjesztés Zalakaros Város Önkormányzat Képviselőtestülete 2022. november 03-i ülésére

Napirend címe: Ajánlattételi felhívás „Zalakarosi Látogatóközpont energetikai 
                       fejlesztése kivitelezési munkái” tárgyában - TOP PLUSZ-2.1.1-21 
                       pályázat keretében

Előterjesztést készítette: Imre András beruházási ügyintéző 


Tisztelt Képviselőtestület!

Zalakaros Város Önkormányzata pályázatot nyújtott be a „Önkormányzati épületek energetikai korszerűsítése” (a felhívás kódszáma: TOP PLUSZ-2.1.1-21) pályázati felhívásra, mely pozitív elbírálásban és 16.707.622,- Ft vissza nem térítendő támogatásban részesült a támogató részéről. A nyertes pályázat keretében a „Látogatóközpont energetikai fejlesztése Zalakaroson” tárgyban háztartási méretű kiserőmű (HMKE) fotovoltarikus napelemes rendszer telepítését kívánja megvalósítani 49,95 kWp méretben. Ennek részeként szükséges a hálózati villamos engedélyezési tervdokumentáció elkészítése, a HMKE napelemes rendszer telepítése és fizikai rákapcsolása az engedélyes szolgáltatói hálózatra, és az üzembehelyezési engedélyeztetési eljárás lefolytatása.
Mellékelten csatolom a fenti munkákra vonatkozó ajánlattételi felhívást és mellékleteit.


Határozati javaslat:
Zalakaros Város Önkormányzata Képviselőtestülete
1. Zalakaros Város Önkormányzatának Közbeszerzési és Beszerzési Szabályzata alapján közbeszerzési értékhatár alatti pályázatot hirdet a kizárólagos tulajdonában lévő, Zalakaros, Szőlő utca 16. szám 311/1 hrsz alatti Látogatóközpont épülete energetikai korszerűsítése tárgyában, a TOP-PLUSZ-2.1.1-21-ZA1 pályázat keretében kivitelezési feladatok ellátására.
2. Az előterjesztés melléklete szerinti ajánlattételi felhívást jóváhagyja.
3. Felkéri a Zalakarosi Közös Önkormányzati Hivatalt, hogy a pályázati felhívás kiküldéséről gondoskodjon, és a pályázati eljárásban érkezett ajánlatokat terjessze elbírálásra Zalakaros Város Önkormányzata Képviselőtestülete elé.

Határidő:            2. pont - 2022. november 04. 
                3. pont - 2022. november 24.
Felelős:               Novák Ferenc polgármester
Operatív felelős: Illés Gabriella projektmenedzser- ajánlattételi eljárás lebonyolítása


Zalakaros 2022. október 27.

								Novák Ferenc 
								 polgármester




